text: Protestmøde mod kæmpe vindmøller 
  11 maj 2015 kl. 05.31
  Bekymrede borgere i Aabenraa Kommune frygter støjen fra de store vindmøller.
  En protestgruppe der kalder sig Nej til kæmpevindmøller i Aabenraa Kommune, holder mandag møde, hvor de vil fortælle mere om vindmølleplanerne i kommunen.
  Borgerne har slået sig sammen i en protestgruppe, hvor de vil kæmpe for, at bevare det rolige liv på landet, fortæller de. Derfor ønsker de, at kæmpevindmøllerne bliver placeret i områder ,hvor de ikke generer naboerne.
  I det oprindelige oplæg fra Aabenraa Kommune blev 12 områder udlagt til mulige fremtidige vindmølleområder. Det antal er for få dage siden blevet skåret ned til 5 områder, men til gengæld så siger politikerne også, at der kan der komme helt nye områder til.
  De 5 områder der lige nu er i vindmølleplanen, er Rugbjerg Skov, Lund, Frestrup Skov, Øster Løgum og Lille Jyndevad.
  Se gruppens Facebookside her
  